На основу Решења Привредног суда у Чачку Ст бр. 03/2014 од 15.05.2014. године и Одлуке Одбора поверилаца од 08.11.2017. године, у складу са чланoвима 132.,133.и 135 Закона о стечају («Службени гласник Републике Србије» број 104/09) и Националним стандардом број 5. о начину и поступку уновчења имовине стечајног дужника («Службени гласник Републике Србије» број 13/2010), стечајни управник стечајног дужника

**ЗЕМЉОРАДНИЧКА ЗАДРУГА „ВОЋАР-ДРАГАЧЕВО“ КОТРАЖА– У СТЕЧАЈУ**

**Матични број 07154968, ПИБ 101264726**

**ОГЛАШАВА**

**продају стечајног дужника као правног лица методом јавног прикупљања понуда**

**Предмет продаје је стечајни дужник као правно лице, са најзначајнијом имовином коју чини:**

* **Земљиште у својини стечајног дужника, у оквиру којих су и следеће парцеле:**

**Кат. парцела бр.1751/3 КО Котража, лист непокретности 188 КО Котража**

**Кат. парцела бр. 399/1 КО Пшаник, лист непокретности 281 КО Пшаник**

* **Учешће правних претходника стечајног дужника у изградњи насуте бране- мале акумулације-„Голи камен“ на Црновршком потоку у Вучковици**

**Напомена: списак целокупне имовине стечајног дужника, која је предмет продаје, као и статус исте, детаљно је приказан у Извештају проценитеља од 09.10.2017.године, који чини саставни део продајне документације**

**Процењена вредност стечајног дужника као правног лица износи: 12.247.000,00 динара.**

**Депозит за учешће у поступку продаје стечајног дужника као правног лица износи : 2.449.400,00 динара.**

**Процењенa вредност ниje минимално прихватљивa вредност, нити je обавезујућa или опредељујућa за понуђача, приликом одређивања висине понуде.**

**Затворене понуде са назнаком „ПОНУДА-НЕ ОТВАРАТИ“ достављају се на адресу стечајног управника: Слободан Зоћевић , ул.Надежде Петровић 29 , 32000 Чачак**.

**Крајњи рок за достављање понуда је 25.12.2017. године до 12:00 часова.**

Уколико понуду достављате поштом или лично на наведену адресу у периоду непосредно пре самог одржавања продаје, односно закључно са **25.12.2017. године до 12: 00 часова,** обавезно претходно контактирати стечајног управника позивом на бројеве : +381 (63) 60 60 70 или +381 (32) 342-406.

У разматрање ће се узети само понуде у писаној форми, достављене у запечаћеним ковертама са назнаком **''Понуда''** на коверти и називом стечајног дужника на који се понуда односи, а које пристигну на назначену адресу до назначеног времена.

Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду или се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.

**Право на учешће имају сва правна и физичка лица која:**

* након добијања профактуре, **изврше уплату ради откупа продајне документације у износу од** **60.000,00 динара са урачунатим ПДВ-ом.**

Профактура се може преузети сваког радног дана до **11.12.2017. године** у периоду од 10 до 14 часова у просторијама стечајног управника ул.Надежде Петровић 29 ,32000 Чачак , препорученом поштом или путем e-mail адресе.[**zocevic@gmail.com**](mailto:zocevic@gmail.com).

**Након откупа, продајну документацију са детаљим условима продаје**, сва заинтересована лица **могу преузети сваког радног дана од 9 до 15 часова** на адреси стечајног управника, уз обавезну телефонску најаву стечајном управнику.

**Рок за откуп продајне документације је 11.12.2017. године.**

* **уплате депозит у износу од 2.449.400,00 динара** на текући рачун стечајног дужника број

**355-3200319786-84 који се води код Војвођанске банке Нови Сад** или положе неопозиву првокласну банкарску гаранцију наплативу на први позив, најкасније 5 радних дана пре одржавања продаје **(рок за уплату депозита је 18.12.2017. године)**.

У случају да се као депозит положи првокласна банкарска гаранција, оригинал исте се ради провере мора доставити, искључиво лично стечајном управнику ул. **ул.Надежде Петровић 29, 32000 Чачак**,најкасније до **12.12.2017.године до 15:00 часова**, **док се копија доставља заједно са обрасцем пријаве и прилозима.** Банкарска гаранција мора имати рок важења до **12.02.2018. године**.

У случају да на јавном отварању писмених понуда победи купац који је депозит обезбедио банкарском гаранцијом, исти мора измирити износ депозита у року од 48 (четрдесетосам) сати од дана проглашења за најуспешнијег понуђача, а пре потписивања купопродајног уговора, након чега ће му бити враћена гаранција.

* **потпишу изјаву о губитку права на повраћај депозита**. Изјава о губитку права на враћање депозита чини саставни део продајне документације;

Стечајном управнику се најкасније **5 (пет)** радних дана пре одржавања продаје **(рок за достављање је 18.12.2017. године)** доставља:

1. **пријаву за учешће** на јавном прикупљању понуда потписану лично или од стране овлашћеног лица и доказ да је у питању овлашћено лице;
2. **копију банкарске гаранције или фотокопија доказа о уплати депозита;**
3. потписану **изјава о губитку права на повраћај депозита** и фотокопија пуномоћја овереног пред судом за заступање на јавном отварању писмених понуда, ако отварању присуствује овлашћени представник.

У случају да је учесник који предаје пријаву правно лице, стечајном управнику се доставља и извод из регистрације АПР-а или другог регистра и ОП образац, у случају физичког лица доставља се фотокопија личне карте, у случају конзорцијума оригинал уговора о конзорцијуму оверен код јавног бележника, и оригинал овлашћења за заступање конзорцијума, оверено код јавног бележника;

**Имовина се купује у виђеном стању и може се разгледати након откупа продајне документације, сваким радним даном од 10 до 14 часова а најкасније 7 дана пре заказане продаје (уз претходну најаву стечајном управнику).**

**Запечаћена понуда треба да садржи**:

* пријаву за учешће у поступку јавног прикупљања понуда;
* потписану понуду, уз навођење јасно одређеног износа за куповину предмета продаје;
* доказ о уплати депозита или копију банкарске гаранције;
* потписану изјаву о губитку права на повраћај депозита;
* извод из регистра привредних субјеката и ОП образац, ако се као потенцијални купац пријављује правно лице;
* овлашћење за заступање, oдносно предузимање конкретних радњи у поступку продаје оверено од стране јавног бележника (за пуномоћнике);

.

**Јавно отварање понуда одржаће се дана 25.12.2017. године у 12:15 часова** (15 минута по истеку времена за прикупљање понуда) **у просторијама** **Агенција СОС Чачак ул. Надежде Петровић 29** у присуству комисије за отварање понуда и представника свих понуђача.

Позивају се понуђачи, као и чланови Одбора поверилаца да присуствују отварању понуда. Отварању понуда приступиће се и ако чланови Одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

* чита правила у поступку јавног прикупљања понуда,
* отвара достављене понуде,
* рангира понуђаче према висини достављених понуда,
* одржава ред на јавном прикупљању понуда,
* проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
* доставља понуду најбољег понуђача Одбору поверилаца на изјашњење уколико је иста нижа од 50% од процењене вредности предмета продаје,
* потписује записник.

**Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје**. **Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност Одбора поверилаца.**

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, **у року од 2 радна дана од дана пријема обавештења о прихватању понуде**, а пре потписивања купопродајног уговора, након чега ће му бити враћена гаранција.

**Проглашени купац је дужан да уплати преостали износ купопродајне цене у року од 8 дана од дана закључења купопродајног уговора.** После продаје стечајног дужника као правног лица, стечајни поступак се у односу на стечајног дужника обуставља, а исти се наставља према стечајној маси.За потраживања према стечајном дужнику која су настала до обуставе стечајног поступка ни стечајни дужник ни његов купац не одговарају повериоцима.

Стечајни управник ће вратити депозит сваком понуђачу чија понуда не буде прихваћена, у року од **5** радних дана од дана одржавања јавног отварања понуда. Понуђач губи право на повраћај депозита уколико:

* не поднесе понуду, или поднесе понуду која не садржи обавезне елементе;
* не потпише купопродајни уговор у законом прописаној форми;
* буде проглашен за купца, а не уплати купопродајну цену у предвиђеном року и на прописани начин.

**Порезе и трошкове који произлазе из закљученог купопродајног уговора у целости сноси купац.**

**У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.**

**Особа за контакт - овлашћено лице: стечајни управник Слободан Зоћевић, контакт телефон: 032/342-406; 063/60 60 70; маил адреса zocevic@gmail.com**